****

**PRAVILNIK O RADU**

**SUDIJSKE KOMISIJE ŠOTOKAN KARATE SAVEZA SRBIJE**

Na osnovu Statuta Šotokan karate saveza Srbije, Upravni odbor Šotokan karate saveza Srbije donosi:

**PRAVILNIK O RADU**

**SUDIJSKE KOMISIJE ŠOTOKAN KARATE SAVEZA SRBIJE**

Član 1.

Ovim pravilnikom utvrdjuje se sastav i delokrug rada sudijske komisije (u daljem tekstu Komisije) Šotokan karate saveza Srbije (u daljem tekstu ŠKSS)

Član 2.

Na osnovu Statuta ŠKSS Komisija je radno telo Upravnog odbora ŠKSS.

Član 3.

Komisija sprovodi politiku ŠKSS i radi na usavršavanju sudijske organizacije, odnosno sudija, brine o školovanju sudija i ocenjivanju njihovih efekata na svakom takmičenju.

Član 4.

Komisiju čine predsednik i 4 člana koji poseduju sudijsko zvanje i uredno su registrovani u registar sudija ŠKSS. Komisiju imenuje Upravni odbor ŠKSS.

Član 5.

Komisija se sastaje prema potrebi, a najmanje dva puta godišnje. Sednice komisije saziva predsednik po svojoj inicijativi ili na zahtev Upravnog odbora ŠKSS.

Član 6.

Na sednicama komisije vodi se zapisnik koji se dostavlja Upravnom odboru ŠKSS i svim licenciranim sudijama u Srbiji.

Član 7.

**K O M I S I J A**

1. Priprema predloge normativnih akata u vezi sudija i sudjenja u ŠKSS.
2. Prati izmene u normativnim aktima ŠKSS i SKIF vezanim za sudije i način sudjenja i unosi ih u normativna akta ŠKSS.
3. Predlaže osnovnu politiku razvoja i unapredjenja sudijskog kadra.
4. Sprovodi odluke Upravnog odbora i Skupštine ŠKSS koje se odnose na sudije i sudjenje na takmičenjima.
5. Uredno vodi registar i kartoteku za sve sudije ŠKSS sa teritorije Srbije.
6. Organizuje , obavezno, dva puta godišnje proveru znanja (licenciranje) kroz testove i praktičan rad.
7. Utvrdjuje listu sudija za tekuću godinu.
8. Utvrdjuje listu kontrolora za tekuću godinu.
9. Najmanje jedamput godišnje organizuje polaganje za sudijska zvanja.
10. Overava sudijska zvanja u sudijske knjižice i kartone na osnovu izveštja sa polaganja za zvanja.
11. Izdaje potvrde sudijama koje su stekle uslove za polaganje za više zvanje.
12. Predlaže upravnom odboru ŠKSS listu predavača i ispitne komisije za školovanje i licenciranje sudija.
13. Na osnovu Pravilnika o pravima, dužnostima i načinu delegiranja karate sudija u ŠKSS, vrši delegiranje sudija na svim takmičenjima.
14. Delegira sudije za sva medjunarodna takmičenja u zemlji i inostranstvu.
15. Predlaže Upravnom odboru ŠKSS kandidate za internacionalnog sudiju.
16. Unosi ocene vrhovnog sudije i kontrolora u sudijske kartone.
17. Na kraju svake godine sačinjava rang listu sudija (prema ocenama i broju sudjenja).
18. Predaje Disciplinskoj komisiji ŠKSS spisak sudija koje se ne pridržavaju Pravilnika o pravima, dužnostima i načinu delegiranja sudija i drugih normativnih akata ŠKSS.
19. Vrši i druge poslove po zadatku Upravnog odbora i Skupštine ŠKSS.

Član 8.

Komisija podnosi izveštaj o radu na kraju svake godine ili kada to od nje zatraži Upravni odbor ŠKSS za odredjeni period.

Član 9.

Komisija pravi Plan i program rada za svaku narednu godinu.

Član 10.

U svom radu Komisija se striktno pridržava normativnih akata ŠKSS i SKIF vezanim za sudjenje.

Član 11.

Autentična tumačenja odredaba ovog Pravilnika daje Upravni odbor ŠKSS.

Član 12.

Izmene i dopune ovog Pravilnika donosi Upravni odbor ŠKSS.

Član 13.

Ovaj Pravilnik je usvojen dana:\_\_\_\_\_\_\_\_\_\_\_na sednici Upravnog odbora ŠKSS.

Predsednik

sudijske komisije ŠKSS

Milosavljević Milosav 6.DAN